Arkhan Kaka

Arkhan Kaka Putra Purwanto (lahir 2 September 2007) ialah seorang pemain bola sepak profesional Indonesia yang bermain sebagai penyerang kelab Liga 1 Persis Solo dan pasukan kebangsaan Indonesia bawah 17 tahun.

Kehidupan peribadi 
Arkhan Kaka dilahirkan di Blitar, Jawa Timur. Bapanya, bekas pemain bola sepak yang juga bermain sebagai penyerang bernama Purwanto Suwondo. Bapanya pernah bermain untuk beberapa kelab Indonesia, termasuk Arema dan Persebaya Surabaya.

Kerjaya kelab 
Arkhan menyertai kelab Liga 1 Persis Solo pada 1 Februari 2022. Sebelum Arkhan menyertai Persis Solo, Arkhan memulakan kerjaya bola sepaknya di SSB Tunas Muda Blitar. Kemudian, Arkhan sempat memperkuatkan Bhayangkara FC di Elite Pro Academy U-16 2022. Beliau menjadi salah seorang penjaring terbanyak Bhayangkara FC.

Kerjaya antarabangsa 
Dalam proses pemilihan pada Mei 2021, proses perjuangannya memasuki skuad pasukan kebangsaan tidak berjalan lancar. Namanya dikeluarkan oleh ketua jurulatih pasukan bawah 17 tahun Indonesia, Bima Sakti. Namun begitu, Arkhan berjaya membuktikan kemampuannya di Elite Pro Academy U-16 2022 sehingga berjaya melepasi pemilihan pasukan bawah 17 tahun Indonesia. 

Pada Julai 2022, beliau membuat penampilan sulung pada Kejohanan Remaja B-16 AFF 2022 menentang Filipina B-17, dengan menjaringkan satu gol dalam perlawanan itu. Arkhan dan pasukan kebangsaannya menang di peringkat akhir menentang Vietnam B-17 dan menjadi juara kejohanan itu, dengan Arkhan menjaringkan dua gol keseluruhan.

Pada 5 Oktober 2022, Arkhan menjaringkan gol kuatrik menentang Guam B-17 dalam kemenangan 14-0 dalam kelayakan Piala Asia B-17 AFC 2023.

Statistik kerjaya

Penampilan antarabangsa 
Penampilan antarabangsa bawah 17 tahun

Gol antarabangsa 
Gol antarabangsa bawah 17 tahun

Rujukan 

Orang hidup
Kelahiran 2007